Document ID: 32013D0253

32013D0253
L 145/35
SLUŽBENI LIST EUROPSKE UNIJE
29.05.2013.
PROVEDBENA ODLUKA KOMISIJE
od 29. svibnja 2013.
o izmjeni Odluke 2006/473/EZ u pogledu priznavanja određenih trećih zemalja i određenih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus), Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus)
(priopćena pod brojem dokumenta C(2013) 3057)
(2013/253/EU)
EUROPSKA KOMISIJA,
uzimajući u obzir Ugovor o funkcioniranju Europske Zajednice,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja u Zajednici (1), a posebno točke 16.2., 16.3. i 16.4. odjeljka I. dijela A njezinog Priloga IV.,
budući da:
(1)
Odlukom Komisije 2006/473/EZ od 5. srpnja 2006. o priznavanju određenih trećih zemalja i određenih područja trećih zemalja kao nezaraženih štetnim organizmima Xanthomonas campestris (svi sojevi patogeni za rod Citrus), Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus) (2) određene treće zemlje i određena područja trećih zemalja priznaju se kao nezaražene tim štetnim organizmima.
(2)
Odlukom 2006/473/EZ Bangladeš se priznaje kao nezaražen štetnim organizmima Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus). Na temelju nadzora koji je u Bangladešu u lipnju 2010. i veljači 2013. izvršio Ured za hranu i veterinarstvo, smatra se da Bangladeš više ne bi trebalo priznavati kao nezaražen tim štetnim organizmima.
(3)
Odlukom 2006/473/EZ određene savezne države Brazila priznate su kao nezaražene štetnim organizmom Xanthomonas campestris (svi sojevi patogeni za rod Citrus), a određene savezne države Brazila kao nezaražene štetnim organizmom Guignardia citricarpa Kiely (svi sojevi patogeni za rod Citrus). Međutim, na temelju informacija koje je dostavio Brazil i nadzora koji je u Brazilu u studenome 2011. izvršio Ured za hranu i veterinarstvo, savezne države Maranhão, Mato Grosso i Roraima te savezne države Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná i Santa Catarina više ne bi trebalo priznavati kao nezaražene tim štetnim organizmima.
(4)
Odlukom 2006/473/EZ Gana je priznata kao nezaražena štetnim organizmima Cercospora angolensis Carv. et Mendes i Guignardia citricarpa Kiely (svi sojevi patogeni za rod Citrus). Na temelju nadzora koji je u Gani u travnju i svibnju 2012. izvršio Ured za hranu i veterinarstvo, smatra se da Ganu više ne bi trebalo priznavati kao nezaraženu tim štetnim organizmima.
(5)
Odlukom 2006/473/EZ Sjedinjene Države priznate su kao nezaražene štetnim organizmom Guignardia citricarpa Kiely (svi sojevi patogeni za rod Citrus). Međutim, na temelju informacija koje su dostavile Sjedinjene Države, okruge Collier, Hendry i Polk, koji se nalaze u Saveznoj državi Floridi, više ne bi trebalo priznavati kao nezaražene navedenim štetnim organizmom.
(6)
Odlukom 2006/473/EZ Sudan je također priznat kao treća zemlja koja je nezaražena štetnim organizmom Xanthomonas campestris patogenim za rod Citrus. Južni Sudan je 2011. godine postao neovisna nacionalna država. Slijedom toga, Južni Sudan bi trebalo navesti u toj Odluci kao treću zemlju koja je nezaražena štetnim organizmom Xanthomonas campestris patogenim za rod Citrus.
(7)
Odluku 2006/473/EZ bi stoga trebalo na odgovarajući način izmijeniti.
(4) Mjere predviđene u ovoj Odluci u skladu su s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Odluka 2006/473/EZ mijenja se kako slijedi:
1.
Članak 1. mijenja se kako slijedi:
(a)
u stavku 1., točka (b) zamjenjuje se sljedećim:
„(b)
Afrika: Južna Afrika, Gambija, Gana, Gvineja, Kenija, Sudan, Južni Sudan, Svazi i Zimbabve;”;
(b)
u stavku 2., točka (b) zamjenjuje se sljedećim:
„(b)
Brazil, osim saveznih država Maranhão, Mato Grosso, Mato Grosso do Sul, Minas Gerais, Paraná, Rio Grande do Sul, Roraima, Santa Catarina i São Paulo;”.
2.
U članku 2., točke (a) i (b) zamjenjuju se sljedećim:
„(a)
sve treće zemlje koje uzgajaju agrume u Sjevernoj, Srednjoj i Južnoj Americi, na Karibima, u Aziji, osim Bangladeša i Jemena, u Europi i u Oceaniji;
(b)
sve treće zemlje koje uzgajaju agrume u Africi osim Angole, Kameruna, Srednjoafričke Republike, Demokratske Republike Kongo, Gabona, Gane, Gvineje, Kenije, Mozambika, Nigerije, Ugande, Zambije i Zimbabvea.”
3.
Članak 3. mijenja se kako slijedi:
(a)
u stavku 1., točke (a), (b) i (c) zamjenjuju se sljedećim:
„(a)
sve treće zemlje koje uzgajaju agrume u Sjevernoj, Srednjoj i Južnoj Americi osim Argentine, Brazila i Sjedinjenih Država, na Karibima i u Europi;
(b)
sve treće zemlje koje uzgajaju agrume u Aziji osim Bangladeša, Butana, Kine, Indonezije, Filipina i Tajvana;
(c)
sve treće zemlje koje uzgajaju agrume u Africi, osim Južne Afrike, Gane, Kenije, Mozambika, Svazija, Zambije i Zimbabvea;”;
(b)
u stavku 2., točka (d) zamjenjuje se sljedećim:
„(d)
Brazil: sva područja osim saveznih država Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná, Rio de Janeiro, Rio Grande do Sul, Santa Catarina i São Paulo.”;
(c)
u stavku 2., dodaje se sljedeća točka (e):
„(e)
Sjedinjene Države: sva područja osim okruga Collier, Hendry i Polk, koji se nalaze u Saveznoj državi Floridi.”
Članak 2.
Ova je Odluka upućena državama članicama.
Sastavljeno u Bruxellesu 29. svibnja 2013.

Labels: 13
18
17
6